Werker ernstig beseer in fratsongeluk | Maroela Media
Russel Meiring, woordvoerder van ER24, het gesê die man, vermoedelik in sy 30’s, was glo besig om ŉ voertuig met die vurkhyser op ŉ vragmotor te laai toe die voorval gebeur het. Die voertuig het glo losgekom en die man is van die vurkhyser afgeruk en tussen die twee voertuie vasgepen.
Volgens Meiring het paramedici met hul aankoms die man op die grond aangetref met noodhulp-beamptes by hom. “Omstanders het glo gehelp om die voertuie weg te stoot voordat paramedici ontbied is. Die man het erge beserings aan sy arms opgedoen en was in ŉ ernstige toestand,” het Meiring gesê.
Die man is op die toneel gestabiliseer voordat hy na die Medi-Clinic Welkom gehaas is. Hy is tans in ŉ stabiele toestand, het Meiring gesê.
Weereens ‘n bewys dat mens katvoet moet loop met wat ookal jy besig is om te doen. Selfs al skil jy net ‘n ertappel. Wees altyd ingestel om die ergste te verwag.
Dis hoe jy ook op die pad moet bestuur. “Reg en weg” is nie goed genoeg.